section_heading: Sudjelovanje u hrvatskim katoličkim misijama
paragraph_text: U vrijeme socijalističke Jugoslavije, iako je časopis bio cijenjen i čitan u redovima hrvatske emigracije u Njemačkoj, isti nije se mogao tako lako i legalno unijeti u zemlju, jedini je mogući način bilo krijumčarenje, u skrivenim kutovima torbe ili automobila. Tijekom razdoblja od dvanaest godina, stotinjak primjeraka časopisa poslao i u domovinu, ali pošiljke u razdoblju socijalizma nisu dolazili na naznačene adrese što je fra Vugdelija tumačio time da su sigurnosne službe, kao čuvari reda i morala očito plijenili primjerke i za to dobivali zasluge. U svojem uređivanju časopisa, vrlo je odmjereno znao reagirati na napise u jugoslavenskim medijima koji su govorili protiv Crkve u Hrvata (blaženog Stepinca ili kardinala Kuharića), a naročito o objedama na sudjelovanje Crkve u tragediji Jasenovca, o genocidnosti hrvatskog naroda, te je polemizirao s jugoslavenskim povjesničarom i Titovim biografom Vladimirom Dedijerom, pritom izdavši na njemačkom jeziku letak u kojemu su se opovrgavali Dedijerovi navodi.